《金蕉叶 咏雁，用蒋竹山秋夜不寐韵。》
清代·王士禄

晴空淡幕。远飞来、互鸣似索。鱼鳞云影断续，斜河正络角。

几个疏星作作。井梧飘、酒怀乍恶。楚天秋水浩渺，寒沙几处落。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。